<classify> WAZIRI wa Nchi, Ofisi ya Waziri Mkuu Sera, Bunge, Kazi, Vijana, Ajira na wenye Ulemavu Jenista Mhagama amesema ameridhishwa na utendaji wa Wakala wa Usalama na Afya Mahali pa Kazi OSHA ambayo imepiga hatua kubwa katika utekelezaji wa majukumu yake.Ametoa kauli hiyo Dodoma baada ya kupokea taarifa ya utekelezaji wa majukumu ya OSHA katika nusu ya kwanza ya mwaka wa fedha 20192020.Taarifa hiyo iliwasilishwa na Kaimu Mtendaji Mkuu wa OSHA, Khadija Mwenda kikao cha tano cha Baraza la tatu la wafanyakazi wa taasisi alichofungua Waziri Mhagama.Niwapongeze kwa kazi nzuri mnayoifanya kuhakikisha afya za wafanyakazi ambao ndio wanaosaidia ukuaji wa uchumi wa taifa hili zinazingatiwa maeneo yao, alisema Mhagama.Kaimu Mtendaji Mkuu alisema, mafanikio tuliyoyapata Julai hadi Desemba ni utekelezaji wa majukumu, usajili wa maeneo ya kazi 1,919 kati ya 2,324 yaliyopangwa, ukaguzi wa maeneo ya kazi 8,234 kati ya 10,000 yaliyopangwa.Aliyataja mengine ni upimaji afya wafanyakazi 90,193 zaidi ya 75,032 waliopangwa, kutoa adhabu kwa waajiri 80 walioshindwa kukidhi vigezo vya afya na usalama na kuandaa kanuni saba zilizo hatua mbalimbali za utungwaji.  <topic>: KITAIFA 